曲調非俱可作詞調。燕樂之中，有宮廷大曲，難以填詞，故詞調多產自雜曲小唱，以其輕便填詞。小唱俗曲與教坊攸關。玄宗喜俗曲，更置教坊，典倡優雜伎，以教俗樂。隋時少填詞曲調，唐時有太常曲、教坊曲。太常曲乃朝廷正樂，典屬太常寺大樂署，雖與俗樂不同，然有一二曲調轉爲詞調。教坊曲則產詞調者衆，唐五代有詞調者半出《教坊記》。